सरकारी छात्रवृत्ति कोटामा एमबीबीएस गरेर गत माघमा लोकसेवा आयोगको परीक्षा उत्तीर्ण गरेका मोरङका विभान्त साह (२६) दुई वर्ष दुर्गममा सेवा गर्नुपर्ने नियम अनुसार जाजरकोट आएका थिए। दल्ली प्राथमिक स्वास्थ्य केन्द्रमा दरबन्दी भएका उनी अहिले पैंकका बिरामीको उपचार गरिरहेका छन्। उनले ढिमेको घरंगास्थित स्वास्थ्य चौकीमा संचालित स्वास्थ्य शिविरमा पनि थुप्रै बिरामीको उपचार गरे।
